b"\n_START_ARTICLE_\nArmageddon (escacs)\n_START_PARAGRAPH_\nUna partida d'escacs armageddon \xc3\xa9s aquella, generalment a ritme de blitz (cinc minuts per jugador per a tota la partida), en la qual el jugador amb les peces blanques rep m\xc3\xa9s temps per realitzar les seves jugades, per\xc3\xb2 est\xc3\xa0 obligat a guanyar la partida, mentre que el jugador amb les peces negres \xc3\xa9s declarat vencedor en el cas de taules. Aquest tipus de partida s'utilitza normalment com a desempat definitiu d'un enfrontament entre dos jugadors, quan tots els desempats previs han resultat insuficients._NEWLINE_Entre els torneigs que utilitzen aquest sistema de desempat destaquen els realitzats mitjan\xc3\xa7ant enfrontaments individuals o per eliminaci\xc3\xb3 directa, tals com la Copa del M\xc3\xb3n o el Campionat del M\xc3\xb3n. El desempat amb partida armaggedon s'estipul\xc3\xa0 com a darrer recurs en els enfrontaments m\xc3\xa9s recents del Campionat del M\xc3\xb3n del 2007 i del 2008, encara que en cap dels casos fou necessari arribar a aquesta inst\xc3\xa0ncia. On si es va portar a la pr\xc3\xa0ctica aquest tipus de partida va ser en el desempat final del Torneig de Zurich 2015 entre Viswanathan Anand i Hikaru Nakamura."